[{"text_idx": "#000004", "text": "Newid sylweddol yn y ffordd mae Caerdydd yn cefnogi myfyrwyr"}, {"text_idx": "#000007", "text": "Mae\u2019r adeilad yn arwydd o ymrwymiad Caerdydd i les pob myfyriwr. Mae hon yn dasg enfawr: mae dros 30,000 o fyfyrwyr yn byw ac yn dysgu yn y Brifysgol bob blwyddyn."}, {"text_idx": "#000008", "text": "Beth yw Cefnogi a Lles Myfyrwyr?"}, {"text_idx": "#000010", "text": "O yrfaoedd i ddatblygu proffesiynol i gwnsela a chymorth iechyd meddwl,\nmae adran Ben yn cyfoethogi pob agwedd ar brofiad myfyrwyr Caerdydd. \u201cYn aml cyfeirir at \u2018gefnogi myfyrwyr\u2019 fel rhywbeth sydd y tu allan i\u2019r dosbarth,\u201d ychwanega. \u201cOnd mae llawer ohono\u2019n dod yn o\u0302l at addysg. Mae ein rhaglenni\u2019n galluogi myfyrwyr i gyflawni\u2019r canlyniad gorau bosib yn ystod eu hamser yng Nghaerdydd, gyda chae chwarae mwy gwastad ym mhob ystyr.\u201d\nMae ti\u0302m Ben yn rhannu un nod: \u201cGallwn ni wir drawsnewid bywydau myfyrwyr Caerdydd"}, {"text_idx": "#000011", "text": "Mae\u2019r gefnogaeth i fyfyrwyr yng Nghaerdydd ar waith ymhell cyn i\u2019r brifysgol ddechrau. Mae ysgoloriaethau a chronfeydd a ddarperir gan roddwyr yn galluogi\u2019r rheini sy\u2019n gadael gofal, myfyrwyr sydd yn profi caledi ariannol ac eraill i ymgeisio i\u2019r brifysgol yn y lle cyntaf."}, {"text_idx": "#000013", "text": "\u201cMae\u2019n anghywir tybio ei bod yn hawdd i bobl fanteisio ar ddysgu,\u201d dywed John.\n\u201cMae symudedd cymdeithasol wedi\u2019i niweidio a\u2019r sbardun i fi yw y dylai pobl sy\u2019n gallu\ncyflawni gael y cyfle i wneud hynny.\u201d"}, {"text_idx": "#000014", "text": "Drwy gefnogi myfyrwyr o gefndiroedd difreintiedig, mae John wedi ymuno a\u0302 nifer cynyddol o roddwyr y mae eu haelioni\u2019n helpu i drawsnewid cyfleoedd bywyd myfyrwyr"}, {"text_idx": "#000015", "text": "Ychwanega John: \u201cBydd llawer o fyfyrwyr yn profi anawsterau ar ryw bwynt. Maen nhw\u2019n haeddu cael cefnogaeth i ddod allan yr ochr arall yn berson cryfach. Po fwyaf y gallwch chi eu helpu nhw drwy gyfnodau anodd, y gorau.\u201d"}, {"text_idx": "#000016", "text": "Mae\u2019r gweithredoedd dyngarol hyn yn cael effaith enfawr ar fyfyrwyr unigol. \u201cRwyf i\u2019n clywed straeon anhygoel am fyfyrwyr sy\u2019n cael eu cefnogi ac sydd bellach a\u0302 bywydau gwahanol iawn \u2013 a llawer gwell \u2013 na\u2019r bywydau a fyddai ganddynt fel arall,\u201d dywed Ben."}, {"text_idx": "#000017", "text": "Ehangu mynediad at raglenni gradd yw man dechrau\u2019r gefnogaeth. Nid yw bod yn fyfyriwr yn 2018 heb ei heriau."}, {"text_idx": "#000018", "text": "\u201cMae amgylchedd addysg uwch yn ei hanfod yn heriol\u201d, dywed y myfyriwr cyfredol Nichola Bagshaw (Seicoleg 2015-), sydd wedi derbyn cefnogaeth ac sy\u2019n hwylusydd lles. \u201cMae materion iechyd meddwl yn effeithio ar un ym mhob pedwar ohonom ni. Rhaid i chi ystyried hynny yng nghyd-destun amgylchedd ble mae straen cronig yn anochel.\u201d"}, {"text_idx": "#000019", "text": "Ar o\u0302l profi dwy ochr cefnogaeth myfyrwyr, mae Nichola\u2019n credu bod gwasanaeth Caerdydd wedi esblygu\u2019n sylweddol, yn rhannol oherwydd yr ymagwedd gyfannol."}, {"text_idx": "#000021", "text": "Mae gwaith i ymgysylltu\u2019n gadarnhaol gyda myfyrwyr yn dechrau ar y diwrnod cyntaf, gyda ffocws ar gefnogaeth iechyd meddwl ac adeiladu cymuned. Caiff myfyrwyr eu croesawu i Gaerdydd yn weithredol gan fentoriaid cymheiriaid sydd wedi\u2019u hyfforddi a Chynorthwywyr Bywyd Preswyl newydd (gan gynnwys Nichola): cyd-fyfyrwyr sy\u2019n gweithredu fel mannau cyswllt parhaus mewn Neuaddau Preswyl ac fel \u2018system rhybudd cynnar\u2019 ar gyfer materion y gallai fod angen eu cyfeirio ymlaen."}, {"text_idx": "#000022", "text": "\u201cMae\u2019r gwasanaethau cyd-gysylltiedig hyn yn galluogi pobl fel fi i weithredu a ffynnu,\u201d dywed Nichola. \u201cYn fy achos i, mabwysiadodd y gwasanaeth ymagwedd ymddygiadol at osod nodau a\u2019u cyflawni, gan fy arwain drwy benderfyniadau enfawr fel newid cwrs.\u201d"}, {"text_idx": "#000023", "text": "Ar o\u0302l ymdopi gydag anawsterau iechyd meddwl gyda chymorth gwasanaethau cwnsela Caerdydd, dyma stori myfyriwr sydd bellach yn gweithredu fel Hyrwyddwr Lles."}, {"text_idx": "#000026", "text": "\u201cOs yw rhywun yn mynd drwy rywbeth tebyg, mae cymaint o bobl yn y Brifysgol a chymaint o gefnogaeth y gallwch chi ei chael.\u201d"}, {"text_idx": "#000027", "text": "Darllenwch fwy am brofiadau lles myfyrwyr Caerdydd"}, {"text_idx": "#000028", "text": "\u201cMae gwelededd a hygyrchedd wedi bod yn ffactorau allweddol wrth aildrefnu\u2019r gwasanaethau myfyrwyr,\u201d dywed Ben."}, {"text_idx": "#000030", "text": "\u201cRydym ni am ddarparu\u2019r un cymorth a chefnogaeth i\u2019r rheini ar leoliadau gofal iechyd yng ngogledd Cymru, neu ar Gyfleoedd Byd-eang yn rhyngwladol, ag yr y gallwn ei wneud i fyfyriwr ar draws y ffordd yn Adeilad Maendy,\u201d dywed. \u201cMae myfyrwyr yn deall technoleg ac mae llwyfannau digidol yn caniata\u0301u i ni gau\u2019r bwlch hwn\u201d."}, {"text_idx": "#000031", "text": "Caiff gwasanaethau cwnsela eu cynnig ar-lein eisoes a gall myfyrwyr wneud cais am fwrsariaethau fel y Gronfa Caledi heb hyd yn oed ymweld a\u0302 swyddfeydd Plas y Parc. Gall y rheini sy\u2019n ffafrio sgyrsiau wyneb yn wyneb\neu cael nhw o hyd, a bydd y Ganolfan Bywyd Myfyrwyr newydd yn hwyluso\u2019r cyfarfodydd hyn hefyd."}, {"text_idx": "#000032", "text": "I Nichola, bydd y cyfuniad o seilwaith ffisegol a digidol newydd yn normaleiddio mynediad ac ymgysylltu i fyfyrwyr. \u201cMae myfyrwyr yn cyrraedd ac yn cael eu drysu gan yr wybodaeth am y\nbywydau y dylen nhw fod yn eu byw,\u201d dywed. \u201cMaen nhw\u2019n sefydlu eu hunaniaeth ac ar y dechrau, gallai eu blaenoriaethau fod mewn man arall.\u201d"}, {"text_idx": "#000034", "text": "Maes allweddol arall i fyfyrwyr yw gyrfaoedd a chyflogadwyedd. \u201cRydym ni wedi gweld symudiad mawr yn agwedd myfyrwyr at eu gyrfaoedd dros y pum mlynedd ddiwethaf,\u201d dywed Ben."}, {"text_idx": "#000037", "text": "Mae cyn-fyfyrwyr hefyd yn gwerthfawrogi budd cynnig cyfleoedd gwaith i fyfyrwyr. Mae John yn gweithio gyda graddedigion Caerdydd yn ddyddiol yn PKF Francis Clark. \u201cMae budd mawr i drylwyredd a manylder academaidd y cyrsiau maen nhw wedi\u2019u dilyn,\u201d dywed. \u201cHoffwn i pe bai mwy o fyfyrwyr a chyn-fyfyrwyr Caerdydd yn gweithio yma!\u201d"}, {"text_idx": "#000038", "text": "Artist\u2019s impression: Centre for Student Life"}, {"text_idx": "#000040", "text": "Gyda chreu\u2019r Ganolfan Bywyd Myfyrwyr, cyfleuster pwrpasol wrth galon y Brifysgol, bydd y newid hwnnw\u2019n cyflymu ymhellach."}, {"text_idx": "#000041", "text": "\u201cMae llawer o brifysgolion yn esblygu eu gwasanaethau myfyrwyr drwy ychwanegu darnau dros amser ac wrth i chi dyfu mae\u2019n dod yn anodd eu cynnal,\u201d dywed Ben. \u201cYr hyn rydyn ni\u2019n ei wneud yw pwyso Ctrl+Alt+Delete ac ailosod ar gyfer myfyrwyr heddiw.\u201d"}, {"text_idx": "#000042", "text": "\u201cMae gennym ni ein cyfleuster gwych newydd, presenoldeb ar-lein i ategu ein huchelgais ffisegol a nifer o raglenni arloesol, wedi\u2019u targedu,\u201d dywed Ben. \u201cDrwy ddod a\u0302\u2019r elfennau hyn at ei gilydd mae gennym ni gyfle nawr i wneud rhywbeth gwirioneddol arbennig i fyfyrwyr Caerdydd.\u201d"}, {"text_idx": "#000047", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}]